રાજકોટ તાલુકાના હડમતીયા ગોલીડા ગામે રહેતા અને ખેતીકામ કરતા ભાવેશભાઈ પુનાભાઈ ડોબરીયા નામના ૩૬ વર્ષીય પટેલ યુવાનની ફરિયાદ આધારે આજી ડેમ પોલીસે કોઠારીયા ગામે પટેલ પાર્કમાં રહેતા અને શેઢા પાડોશી કાનજીભાઈ મનજીભાઇ સોજીત્રા સામે સાપરાધ મનુષ્ય વધ અંગે ગુનો નોંધ્યો છે બનાવ અંગે પ્રાપ્ત વિગતો મુજબ ગત તારીખ ૧૦ના રોજ સવારે ફરિયાદી ભાવેશભાઇના ૫૫ વર્ષીય પિતા પુનાભાઈ હંસરાજભાઇ ડોબરીયા વાડીએ ગયા ત્યારે આરોપીની વાડીમાં ઇલેક્ટ્રિકની લાઈન મૂકી હોય તે અડી જતા તેઓને વીજશોક લાગતા બેભાન હાલતમાં રાજકોટ ખસેડાયા હતા જ્યાં ફરજ પરના તબીબોએ પ્રૌઢને મૃત જાહેર કર્યા હતા મૃતક છ ભાઇ અને બે બહેનમાં વચેટ હતાં.